《送瓜与胡原仲》
宋代·刘子翚

呼儿急走送筠篮，敌暑惟应此物堪。
一握青瑶含秀润，满襟寒雪沍清甘。
搔园底用修邻怨，剪棘聊应益盗惭。
它日傥收遗瓣种，离离虎掌遍山南。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。